CELEX: 62012TN0065
Language: fi
Date: 2012-02-16 00:00:00
Title: Asia T-65/12 P: Valitus, jonka Guido Strack on tehnyt 16.2.2012 virkamiestuomioistuimen asiassa F-44/05 RENV, Strack v. komissio, 7.12.2011 antamasta määräyksestä

21.4.2012   
            
            
               FI
            
            
               Euroopan unionin virallinen lehti
            
            
               C 118/27
            
         Valitus, jonka Guido Strack on tehnyt 16.2.2012 virkamiestuomioistuimen asiassa F-44/05 RENV, Strack v. komissio, 7.12.2011 antamasta määräyksestä
   (Asia T-65/12 P)
   2012/C 118/46
   Oikeudenkäyntikieli: saksa
   
      Asianosaiset
   
   
      Valittaja: Guido Strack (Köln, Saksa) (edustaja: asianajaja H. Tettenborn)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen (toinen jaosto) asiassa F-44/05 RENV 7.12.2011 antaman määräyksen kokonaisuudessaan
            
         
               —
            
            
               velvoittamaan vastaajan maksamaan kantajalle sen vaatimuksen mukaisesti, jonka kantaja esitti asiassa F-44/05 RENV esittämänsä 21.2.2011 päivätyn kirjelmän 1 kohdan A.4 alakohdassa ja jonka se perusteli mainitun kirjelmän 75–85 kohdassa, vahingonkorvausta vähintään 2 500 euroa kohtuuttoman oikeudenkäynnin keston johdosta Euroopan ihmisoikeussopimuksen 6 artiklan mukaisesti, ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa neljään valitusperusteeseen.
   
               1)
            
            
               Ensimmäinen valitusperuste, joka perustuu lain mukaan toimivaltaisen tuomioistuimen periaatteen loukkaamiseen sekä ihmisoikeuksien ja perusvapauksien suojaamiseksi tehdyn yleissopimuksen (jäljempänä Euroopan ihmisoikeussopimus) 6 artiklan 1 kohdan, Euroopan unionin perusoikeuskirjan (jäljempänä perusoikeuskirja) 47 artiklan toisen kohdan ja Euroopan unionin tuomioistuimen perussäännön liitteessä I olevan 4 artiklan 4 kohdan rikkomiseen.
               Valittaja väittää tässä yhteydessä, että asia jaettiin alun perin virkamiestuomioistuimen jollekin toiselle jaostolle ja ettei myöhemmin toteutettua asian uudelleen jakamista ole oikeudellisesti perusteltu.
            
         
               2)
            
            
               Toinen valitusperuste, joka perustuu unionin tuomioistuimen perussäännön liitteessä I olevan 8 artiklan 2 kohdan sekä virkamiestuomioistuimen työjärjestyksen 73 artiklan rikkomiseen.
               Valittaja väittää tässä yhteydessä, että koska valittajan vaatimus, jota ei pääasiassa esitetty kannekirjelmässä vaan vasta myöhemmin toimitetussa asiakirjassa, ei ole itsenäinen eikä erotettavissa oleva, siitä ei voida tehdä erillistä asian siirtämistä koskevaa päätöstä.
            
         
               3)
            
            
               Kolmas valitusperuste, joka perustuu unionin tuomioistuimen perussäännön liitteessä I olevan 8 artiklan 2 kohdan ja virkamiestuomioistuimen työjärjestyksen 73 artiklan rikkomiseen.
               Valittaja väittää lisäksi, että pääasiassa on kyse valittajan palvelussuhteesta, minkä johdosta virkamiestuomioistuin on unionin tuomioistuimen perussäännön liitteessä I olevan 1 artiklan nojalla toimivaltainen.
            
         
               4)
            
            
               Neljäs valitusperuste, joka perustuu Euroopan ihmisoikeussopimuksen 6 artiklan 1 kohdan ja perusoikeuskirjan 47 artiklan rikkomiseen.
               Valittaja väittää lopuksi, että asian siirtoa koskevalla päätöksellään virkamiestuomioistuin loukkasi oikeutta tulla kuulluksi ja kontradiktorisen menettelyn periaatetta sekä kohteli valittajaa epäoikeudenmukaisesti.